મુંબઈ, 27 નવેમ્બર : બૉલીવુડમાં આજકાલ તો સૌને સુપરસ્ટાર તરીકે સંબોધી દેવાય છે, પરંતુ એક જમાનો હતો કે જ્યારે સુપરસ્ટારની પદવી સાચે જ જે સુપરસ્ટાર હોય, તેને અપાતી હતી. જ્યાં સુધી સુપરસ્ટાર શબ્દની બૉલીવુડમાં ઉપજની વાત છે, તો સૌ જાણે છે કે રાજેશ ખન્ના જ બૉલીવુડના પ્રથમ સુપરસ્ટાર તરીકે સંબોધાયા, પરંતુ એ વાતથી પણ કોઈ અજાણ નથી કે રાજેશ ખન્નાનો અભિનય દિલીપ કુમારમાંથી ઉતરી આવતો હતો અને રાજેશ બાદ આ શ્રેણીમાં અમિતાભ બચ્ચન તથા પછી શાહરુખ ખાનની ગણતરી થઈ અને તેમના અભિનયમાં પણ દિલીપની છાપ જોવા મળી હતી.